**UPRAVNI ODJEL ZA PROSTORNO UREĐENJE,**

**ZAŠTITU OKOLIŠA I KOMUNALNE POSLOVE**

KLASA: 351-04/15-01/71

URBROJ: 2198/1-07/2-15-10

Zadar, 11. prosinca 2015. godine

 Upravni odjel za prostorno uređenje, zaštitu okoliša i komunalne poslove, na temelju članka 84. stavka 1. Zakona o zaštiti okoliša (Narodne novine broj 80/13. 158/13. i 78/15.), članka 30. stavka 4. Zakona o zaštiti prirode (Narodne novine broj 80/13.) i članka 27. stavka 3. Uredbe o procijeni utjecaja zahvata na okoliša (Narodne novine, broj 61/14.), na zahtjev nositelja zahvata trgovačkog društva Bio svijet d.o.o., Neviđane 160, 23 264 Neviđane, nakon provedenog postupka ocjene o potrebi procjene utjecaja zahvata na okoliš, donosi

 **RJEŠENJE**

1. **Za namjeravani zahvat *Podizanje višegodišnjeg nasada rogača na dijelu k.č.zem. 177/1 K.O. Bibinje na površini 47,69 ha,* na području Općine Bibinje, Zadarska županija nije potrebno provesti postupak procjene utjecaja na okoliš.**
2. **Za namjeravani zahvat *Podizanje višegodišnjeg nasada rogača na dijelu k.č.zem. 177/1 K.O. Bibinje na površini 47,69 ha,* na području Općine Bibinje, Zadarska županija nije potrebno provesti glavnu ocjenu prihvatljivosti za ekološku mrežu.**
3. **Ovo rješenje objavljuje se na mrežnim stranicama Zadarske županije.**

**O b r a z l o ž e nj e**

 Nositelj zahvata, trgovačko društvo Bio svijet d.o.o., Neviđane 160, 23 264 Neviđane, sukladno odredbama članka 82. Zakona o zaštiti okoliša (Narodne novine broj 80/13. 158/13. i 78/15.) i članka 25. stavak 1. Uredbe o procijeni utjecaja zahvata na okoliša (Narodne novine broj 61/14.), zahtjevom od 23. studenoga 2015. godine podnijelo je na propisan način i s propisanim sadržajem, Upravnom odjelu za prostorno uređenje, zaštitu okoliša i komunalne poslove u Zadarskoj županiji zahtjev za provedbu postupka ocjene o potrebi procjene utjecaja na okoliš za zahvat *Podizanje višegodišnjeg nasada rogača na dijelu k.č.zem. 177/1 K.O. Bibinje na površini 50,416 ha,* na području Općine Bibinje, Zadarska županija. Uz zahtjev je priložen Elaborat zaštite okoliša, koji je izradio ovlaštenik Institut za istraživanje i razvoj održivih ekosustava, Jagodno 100 A, Velika Gorica. Predmetni zahtjev je naknadno izmijenjen, 8. prosinca 2015. godine dostavom *novog* Elaborata *Podizanje višegodišnjeg nasada rogača na dijelu k.č.zem. 177/1 K.O. Bibinje na površini 47,69 ha,* na području Općine Bibinje, Zadarska županija, koji je osim ovom tijelu dostavljen i tijelima od kojih je zatraženo mišljenje.

Pravni temelj za vođenje postupka ocjene o potrebi procjene utjecaja zahvata na okoliš su odredbečlanka 78. stavka 1. Zakona o zaštiti okoliša (Narodne novine broj 80/13. 158/13. i 78/15.) i odredbe članaka 24., 25., 26. i 27. Uredbe o procjeni utjecaja zahvata na okoliš (Narodne novine broj 61/14.). Naime, za zahvat naveden u točki 1.4. Krčenje šuma u svrhu prenamjene zemljišta površine 10 ha i veće Priloga III. Uredbe ocjenu o potrebi procjene utjecaja zahvata na okoliš provodi nadležno upravno tijelo u županiji.

 O zahtjevu nositelja zahvata za pokretanjem postupka ocjene o potrebi procjene utjecaja na okoliš sukladno članku 28. stavku 3. Uredbe, te članku 7. stavku 2. točki 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine broj 64/08.), na mrežnim stranicama Zadarske županije objavljena je Informacija o zahtjevu (KLASA: 351-04/15-01/71, URBROJ: 2198/1-07/2-15-2, od 23. studenoga 2015. godine).

Upravni odjel za prostorno uređenje, zaštitu okoliša i komunalne poslove Zadarske županije je zahtjev za davanje mišljenja (KLASA: 351-04/15-01/71, URBROJ: 2198/1-07/2-15-3, od 24. studenoga 2015. godine) dostavio Ministarstvu zaštite okoliša i prirode, Upravi za procjenu utjecaja na okoliš i gospodarenje otpadom i Općini Bibinje.

U okviru ovog postupka, sukladno odredbi članka 27. stavka 1. Zakona o zaštiti prirode, kojom je propisano da se za zahvate za koje je određena provedba ocjene o potrebi procjene utjecaja na okoliš, Prethodna ocjena obavlja u okviru postupka ocjene o potrebi procjene provedena je i Prethodna ocjena prihvatljivosti zahvata za ekološku mrežu.

U tom pravcu od Hrvatske agencije za zaštitu okoliša i prirode zatraženo je prethodno mišljenje (KLASA: 351-04/15-01/71, URBROJ: 2198/1-07/2-15-4, od 24. studenog 2015. godine).

Ministarstvo zaštite okoliša i prirode, Uprava za procjenu utjecaja na okoliš i gospodarenje otpadom, Sektor za procjenu utjecaja na okoliš i industrijsko onečišćenje, dostavilo je mišljenje (Klasa: 351-03/15-04/1204, URBROJ: 517-06-2-1-2-15-2, od 8. prosinca 2015. godine) u kojem se navodi da je mišljenja da se ne očekuju značajni utjecaji planiranog zahvata na okoliš te da nije potrebno provesti postupak procjene utjecaja na okoliš.

Općina Bibinje dostavila je mišljenje (Klasa: 022-05/15-01/539, URBROJ: 2198/02-01-15-02, od 7. prosinca 2015. godine) u kojem se navodi da je mišljenja kako treba ostaviti zaštitni pojas postojeće borove šume počevši od k.č.zem. 177/109 K.O. Bibinje, te oko mjesnog groblja u širini minimalno 50 m i 10 m prema k.č.zem. 177/70 K.O. Bibinje do servisnog puta za dalekovode. Uvidom u *novi* Elaborat ovo tijelo nalazi da je navedenim zahtjevima Općine Bibinje udovoljeno budući je obuhvat zahvata smanjen na 47,69 ha, odnosno uz mjesno groblje i sjevernu stranu nasada ostavljen traženi zaštitni pojas.

Hrvatska agencija za zaštitu okoliša i prirode dostavila je mišljenje (Klasa: 612-07/15-38/887, URBROJ: 366-06-4-15-2, od 8. prosinca 2015. godine) u kojem se navodi da se prethodnom ocjenom može isključiti mogućnost značajnih negativnih utjecaja na cjelovitost i ciljeve očuvanja područja ekološke mreže te da je planirani zahvat prihvatljiv i nije potrebno provesti Glavnu ocjenu zahvata.

 Razlozi zbog kojih nije potrebno provesti postupak procjene utjecaja na okoliš su sljedeći: Predmetnim zahvatom planira se podizanje nasada rogača u sustavu ekološke proizvodnje. Nasad rogača podiže se na dijelu k.č.zem. 177/1 K.O. Bibinje na površini 47,69 ha na području Općine Bibinje u Zadarskoj županiji. Nositelj zahvata je za navedenu česticu sklopio Ugovor o dugoročnom zakupu zemljišta u vlasništvu Samostana Sv. Marije iz Zadra na period od 18 godina. Na cjelokupnoj površini biti će posađeno oko 4020 stabala. Cjelokupna površina nasada bit će navodnjavana sustavom kap po kap. Zahvat se sastoji od pripreme terena za sadnju, podizanja i održavanja nasada. Utjecaji na okoliš mogu se očekivati uglavnom tijekom izvođenja radova međutim pridržavanjem zakonskih propisa negativni utjecaji mogu se svesti na najmanju moguću mjeru. Tijekom korištenja ne očekuju se značajni negativni utjecaji.

Također, Prethodnom ocjenom zahvata može se isključiti mogućnost značajnih negativnih utjecaja na cjelovitost i ciljeve očuvanja područja ekološke mreže te je ovaj zahvat prihvatljiv i nije potrebno provesti Glavnu ocjenu zahvata.

Točka I. ovog rješenja temelji se na tome da je Upravni odjel za prostorno uređenje, zaštitu okoliša i komunalne poslove Zadarske županije, sukladno članku 78. stavku 2. Zakona o zaštiti okoliša i članku 27. stavku 3. Uredbe ocijenilo, na temelju dostavljene dokumentacije i mišljenja nadležnih tijela, a prema kriterijima iz Priloga V. Uredbe, da planirani zahvat neće imati značajan negativan utjecaj na okoliš i da stoga nije potrebno provesti postupak procjene utjecaja na okoliš.

Točka II. ovog rješenja temelji se na tome da je Upravni odjel za prostorno uređenje, zaštitu okoliša i komunalne poslove Zadarske županije, sukladno odredbama članka 77. stavka 1. Zakona o zaštiti okoliša i članka 30. stavka 9. Zakona o zaštiti prirode u okviru postupka ocjene o potrebi procjene provelo prethodnu ocjenu prihvatljivosti za ekološku mrežu te isključilo mogućnost značajnog utjecaja na ekološku mrežu i stoga nije potrebno provesti Glavnu ocjenu prihvatljivosti za ekološku mrežu.

Točka III. ovog rješenja o obvezi objave ovog rješenja na mrežnim stranicama Zadarske županije, utvrđena je na temelju članka 91. stavka 2. Zakona o zaštiti okoliša. U vezi informacije o zahtjevu objavljene na internetskim stranicama Zadarske županije nisu zaprimljene primjedbe javnosti i zainteresirane javnosti.

UPUTA O PRAVNOM LIJEKU:

Protiv ovog rješenja može se podnijeti žalba Ministarstvu zaštite okoliša i prirode. Rok za izjavljivanje žalbe je 15 dana, a počinje teći osmog dana od dana objave ovog rješenja na mrežnim stranicama Zadarske županije.

Upravna pristojba na zahtjev i ovo rješenje propisno je naplaćena državnim biljezima u iznosu od 70,00 kuna prema Tar.br. 1. i 2. Zakona o upravnim pristojbama (Narodne novine, broj 8/96, 77/96, 131/97, 68/98, 66/99, 145/99, 30/00, 116/00, 163/03, 17/04, 110/04, 141/04, 150/05, 153/05, 129/06, 117/07, 25/08, 60/08, 20/10, 69/10, 49/11, 126/11, 112/12, 19/13, 80/13, 40/14, 69/14, 87/14 i 94/14).

POMOĆNIK PROČELNIKA

 Josip Matić, dipl. iur.

DOSTAVITI:

1. Bio svijet d.o.o., Neviđane 160, 23 264 Neviđane
2. Ministarstvo zaštite okoliša i prirode, Uprava za procjenu utjecaja na okoliša i održivo gospodarenje otpadom, Sektor za procjenu utjecaja na okoliša i industrijsko onečišćenje
3. Ministarstvo zaštite okoliša i prirode, Uprava za zaštitu prirode

4. Arhiva, ovdje